CELEX: 32009R0031
Language: el
Date: 2009-01-17 00:00:00
Title: Κανονισμός (ΕΚ) αριθ. 31/2009 της Επιτροπής, της 16ης Ιανουαρίου 2009 , σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Ιανουαρίου 2009 με τον κανονισμό (ΕΚ) αριθ. 1529/2007

17.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 13/23
            
         
      ΚΑΝΟΝΙΣΜΌΣ (ΕΚ) αριθ. 31/2009 ΤΗΣ ΕΠΙΤΡΟΠΉΣ
   
   της 16ης Ιανουαρίου 2009
   σχετικά με την έκδοση πιστοποιητικών εισαγωγής ρυζιού στο πλαίσιο των δασμολογικών ποσοστώσεων που ανοίχθηκαν για την υποπερίοδο του Ιανουαρίου 2009 με τον κανονισμό (ΕΚ) αριθ. 1529/2007
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1),
   τον κανονισμό (ΕΚ) αριθ. 1529/2007 της Επιτροπής, της 21ης Δεκεμβρίου 2007, σχετικά με το άνοιγμα και τον τρόπο διαχείρισης των ποσοστώσεων εισαγωγής ρυζιού καταγωγής κρατών ΑΚΕ που ανήκουν στην περιοχή CARIFORUM καθώς και υπερπόντιων χωρών και εδαφών (ΥΧΕ) (2), και ιδίως το άρθρο 4 παράγραφος 1,
   Εκτιμώντας τα ακόλουθα:
   
               (1)
            
            
               Για το έτος 2009, ο κανονισμός (ΕΚ) αριθ. 1529/2007 άνοιξε ετήσια δασμολογική ποσόστωση εισαγωγής 250 000 τόνων ρυζιού και καθόρισε τον τρόπο διαχείρισης της ποσόστωσης αυτής, εκφραζόμενη σε ισοδύναμο αποφλοιωμένου ρυζιού, καταγωγής κρατών που ανήκουν στην περιοχή CARIFORUM (αύξων αριθμός 09.4220), δασμολογική ποσόστωση εισαγωγής 25 000 τόνων ρυζιού, εκφραζόμενη σε ισοδύναμο αποφλοιωμένου ρυζιού, καταγωγής Ολλανδικών Αντιλλών και Αρούμπας (αύξων αριθμός 09.4189) και δασμολογική ποσόστωση εισαγωγής 10 000 τόνων ρυζιού, εκφραζόμενη σε ισοδύναμο αποφλοιωμένου ρυζιού, καταγωγής των λιγότερο ανεπτυγμένων ΥΧΕ (αύξων αριθμός 09.4190).
            
         
               (2)
            
            
               Η υποπερίοδος του μηνός Ιανουαρίου είναι η πρώτη υποπερίοδος για τις ποσοστώσεις αυτές, που προβλέπονται στο άρθρο 1 παράγραφοι 1 και 2 του κανονισμού (ΕΚ) αριθ. 1529/2007.
            
         
               (3)
            
            
               Από την κοινοποίηση που διαβιβάστηκε σύμφωνα με το άρθρο 6 στοιχείο α) του κανονισμού (ΕΚ) αριθ. 1529/2007 προκύπτει ότι για τις ποσοστώσεις με τους αύξοντες αριθμούς 09.4220 — 09.4189 — 09.4190 οι αιτήσεις που υποβλήθηκαν κατά τις επτά πρώτες ημέρες του Ιανουαρίου 2009, σύμφωνα με το άρθρο 2 παράγραφος 1 του εν λόγω κανονισμού, αφορούν ποσότητα σε ισοδύναμο αποφλοιωμένου ρυζιού μικρότερη από τη διαθέσιμη ποσότητα.
            
         
               (4)
            
            
               Ως εκ τούτου, είναι σκόπιμο να καθοριστούν για τις ποσοστώσεις με τους αύξοντες αριθμούς 09.4220 — 09.4189 — 09.4190 οι συνολικές διαθέσιμες ποσότητες για την επόμενη υποπερίοδο των ποσοστώσεων, σύμφωνα με το άρθρο 4 παράγραφος 1 του κανονισμού (ΕΚ) αριθ. 1529/2007,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι συνολικές διαθέσιμες ποσότητες στο πλαίσιο των ποσοστώσεων με τους αύξοντες αριθμούς 09.4220 — 09.4189 — 09.4190 που αναφέρονται στον κανονισμό (ΕΚ) αριθ. 1529/2007 για την επόμενη υποπερίοδο των ποσοστώσεων καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Ιανουαρίου 2009.
      
         
            Για την Επιτροπή
         
         Jean-Luc DEMARTY
         
         
            Γενικός Διευθυντής Γεωργίας και Αγροτικής Ανάπτυξης
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 348 της 31.12.2007, σ. 155.
   
      ΠΑΡΑΡΤΗΜΑ
      Ποσότητες που κατανέμονται στο πλαίσιο της υποπεριόδου του Ιανουαρίου 2009 και διαθέσιμες ποσότητες για την επόμενη υποπερίοδο, κατ’ εφαρμογή του κανονισμού (ΕΚ) αριθ. 1529/2007
      
                  Καταγωγή/Προϊόν
               
               
                  Αύξων αριθμός
               
               
                  Συντελεστής κατανομής για την υποπερίοδο του Ιανουαρίου 2009
               
               
                  Συνολικές διαθέσιμες ποσότητες για την υποπερίοδο του Μαΐου 2009
                  (σε kg)
               
            
                  Κράτη που ανήκουν στην περιοχή Cariforum [άρθρο 1 παράγραφος 1 στοιχείο β) του κανονισμού (ΕΚ) αριθ. 1529/2007]
               
               
                  09.4220
               
               
                  — (2)
                  
               
               
                  112 436 747
               
            
                  
                              —
                           
                           
                              Κωδικοί ΣΟ 1006, με εξαίρεση τον κωδικό ΣΟ 1006 10 10
                           
                        
               
                   
               
               
                   
               
               
                   
               
            
                  ΥΧΕ [άρθρο 1 παράγραφος 2 στοιχεία α) και β) του κανονισμού (ΕΚ) αριθ. 1529/2007]
               
               
                   
               
               
                   
               
               
                   
               
            
                  
                              —
                           
                           
                              Κωδικός ΣΟ 1006
                           
                        
               
                   
               
               
                   
               
               
                   
               
            
                  
                              α)
                           
                           
                              Ολλανδικές Αντίλλες και Αρούμπα:
                           
                        
               
                  09.4189
               
               
                  — (2)
                  
               
               
                  15 167 000
               
            
                  
                              β)
                           
                           
                              Λιγότερο ανεπτυγμένες ΥΧΕ:
                           
                        
               
                  09.4190
               
               
                  — (1)
                  
               
               
                  6 667 000
               
            
         (1)  Δεν εφαρμόζεται συντελεστής κατανομής για την εν λόγω υποπερίοδο: δεν διαβιβάστηκε στην Επιτροπή καμία αίτηση πιστοποιητικού.
      
         (2)  Οι αιτήσεις αφορούν ποσότητες μικρότερες ή ίσες με τις διαθέσιμες ποσότητες: συνεπώς, όλες οι αιτήσεις μπορούν να γίνουν αποδεκτές.